Navarra Suma talde parlamentarioari atxikita dagoen foru parlamentari Isabel Olave Ballarena andreak galdera egin du (10-22/PES-00252) Arraitz-Orkingo zeharbideari buruz, eta hori dela-eta hauxe jakin nahi du:

*Departamentuak begi-bistako arrisku hori gainditzeko zer urrats egiteko asmoa du?*

*Orain arte zer urrats egin ditu horretarako?*

*Obrak egiteko zer epe aurreikusten du?*

Hona hemen Nafarroako Gobernuko Lurralde Kohesiorako kontseilari Bernardo Ciriza Pérez jaunaren erantzuna: Errepideen IV. Plan Zuzendariak Arraitz-Orkinen saihesbide bat eraikitzea jasotzen du. Baldin eta aurrekontuan horretarako diru erabilgarria badago eginen da saihesbidea. Herri-lanen eta Azpiegituren Zuzendaritza Nagusiak jada badu jarduketa horren trazaduraren proiektua.

Azterlan eta Proiektuen Zerbitzuak Landa Garapeneko eta Ingurumeneko Departamentuari horri buruz galdetu dio, eta departamentuak ondorioztatu du proiektuak ingurumen-inpaktuaren ebaluazio arrunta behar duela.

Halaber, Lurralde Kohesiorako Departamentuak txosten bat egin dezala eskatu dio Ebroko Konfederazio Hidrografikoari, trazadurak Zaldazaingo ubidea egitura baten bidez zeharkatzen du. Une honetan, Departamentua Ebroko Konfederazio Hidrografikoaren txostena jasotzeko zain dago.

Lanak egiteko epeei dagokienez, nabarmendu behar da eraikuntza-proiektua eduki arte ezin izanen dela informazio zehatz hori eskuratu.

Hori guztia jakinarazten dut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko urriaren 1ean

Lurralde Kohesiorako kontseilaria: Bernardo Ciriza Pérez